  Майя Бывальцева Удмуртиысь Надежда Пушпашева суй-пыдзыя сӧсыр луись но йырвизь висёнъёсын спортсменъёс пӧлын ӝӧквыл теннисэн шудонъя «Lignano Open 2019» калыккуспо турнире пыриськоз. Со сярысь Россиысь Паралимпи комитетлэн пресс-службаез ивортэ. Ӵошатсконъёс 14-16 южтолэзе Италиысь Линьяно-Саббьядоро карын ортчозы. Ужрадэ 35 кунъёсысь 344 спортсменъёс пыриськозы. Соос пӧлын Паралимпи шудонъёсын, дуннелэн но континентъёслэн чемпионатазы вормисьёс но призёръёс. Россилэн сборнояз 21 теннисистъёс шедизы, соос пӧлын дуннелэн но Европалэн чемпионкаез Воткаысь Надежда Пушпашева. 14-15 южтолэзе нимаз ӵошатсконъёс ортчозы, 15-16 южтолэзе – командаосын. Тодэ вайытом, Удмуртиысь паравелосипедистъёс суй-пыдзыя сӧсыр луись но ляб адӟись муртъёслэн трекын велоспортъя дуннелэн чемпионатаз пыриськозы.  Тегъёс: Спорт Удмуртия Россия теннис Вотка  